Case ID: 1114380
Sentence 32: Həmin ifadələrində Təqsirləndirilən şəxs1 Azərbaycan Respublikası Cinayət Məcəlləsinin 206.3.2, 234.4.1 və 234.4.3-cü maddələri ilə özünü təqsirli bilərək bildirmişdir ki, təxminən 2016-cı ildən narkotik vasitə olan marixuana istifadə etmiş, anasının müalicəsi ilə əlaqədar xəstəlik kağızlarını İran İslam Respublikasının Parsabad şəhərində olan adını bilmədiyi klinikaya aparmış, İrana təxminən 4-5 dəfə gedib gəlmiş və həmin səfərlərində iranlı Məhərrəm və onun qardaşı oğlu Səsanla tanış olmuş, Sasan Parsabadda taksi sürücüsü işləmiş, onlar milliyyətcə azərbaycanlı olmuş, Məhərrəmi Sasanın vasitəsi ilə təxminən 2019-cu ilin iyul ayından tanımış, belə ki, o, bir gün Sasanın Parsabaddakı evində qalmış, həmin vaxt da evdə Sasanın Məhərrəm adlı əmisi ilə tanış olmuş, Məhərrəm təxminən 45-50 yaşlı, orta boylu, qarayanız, ağ saçlı, bığsız, dolu bədən quruluşlu şəxs olmuş, görüşdə Məhərrəm ona narkotik vasitə alveri ilə məşğul olmağı təklif edərək istədiyi narkotik vasitə və psixotrop maddə göndərə biləcəyini söyləmiş, o da həmin vasitələri Azərbaycan ərazisindən İranla sərhədə yaxın ərazidən götürüb üstünə müəyyən qədər pul qoyub satacaqmış, xeyri götürəndən sonra qalan pulu ona göndərəcəkmiş, lakin malı nisyə göndərdiyi üçün və onu hələ yaxşı tanımadığı üçün mal satılıb pulu İrana göndərilənə qədər onun yanına Azərbaycanlı bir nəfər girov göndərməli olduğunu demiş, maddi imkanı olmadığı üçün və anasının xəstəliyinə pul lazım olduğu üçün narkotik alveri ilə məşğul olmağa razılaşmışdır.